Lannion

Lannion (en ) é unha cidade da Bretaña, situada no departamento de Côtes-d'Armor.

 Historia 
Os numerosos megálitos da zona son testemuña da súa antigüidade, ademais de achados de sílex, machados e pedras pertencentes a épocas prehistóricas. Preto de Lannion a mámoa da Motta garda xoias de metais preciosos.

A presenza dos galos varios séculos antes do comezo da era cristiá queda testemuñada coa aparición de moedas e restos de cerámica. O promontorio do Yaudet, no estuario do Léguer, servía á vez de defensa militar e de etapa para os navíos comerciais; no lugar encontráronse moedas fenicias.

Na Idade Media, a construción dun castelo permitía defenderse dunha vía de penetración fácil para os invasores pola existencia do río.

A primeira presa de 190 m. de longa, utilizada como trampa para peixes, foi construída en Servel. Formouse con postes unidos por tramados de madeira, con plataformas triangulares ancorando a estrutura na area e servindo tamén como rompente. Foi construída entre 613 e 615. Ao baixar a marea, os peixes quedaban atrapados nun estanque.

 Xeografía 
Lannion é unha cidade ponte sobre o río Léguer. A proximidade da desembocadura propicia subidas do seu nivel de varios metros, en función das mareas, no centro da cidade. Esta característica permitiu o establecemento dun vao en tempos remotos á altura da ponte de Kermaria, punto onde deixa de se facer notar a influencia das mareas. Esta particularidade foi aproveitada para a construción, en 1992, dun estadio de augas vivas maremotor; unha presa permite reter a auga traída pola marea alta e soltala nun percorrido artificial durante a marea descendente.

Lannion está situada a:
 35 km de Guingamp
 38 km de Morlaix
 69 km de Saint-Brieuc
 94 km de Brest
 120 km de Quimper
 166 km de Rennes
 212 km de Fougères
 515 km de París.

 Demografía 

 Economía 
En 1960, a implantación do Centro Nacional de Estudo das Telecomunicacións imprime unha forte orientación á industria da cidade. Outras empresas de altas tecnoloxía seguen o seu paso. Isto permitiu a apertura dun IUT (Instituto Universitario de Tecnoloxía) e dunha escola de enxeñeiros en 1986. Lannion reagrupa unha parte importante das actividades de investigación en telecomunicación en Francia.

Lannion tamén é o concello onde o cable submarino «APOLLO undersea south cable» americano chega a Francia. O sitio está considerado como de importancia estratéxica e vital para os Estados Unidos, segundo un documento secreto difundido nas revelacións de telegramas da diplomacia americana por Wikileaks. O cable submarino WASACE Norte que une Francia aos Estados Unidos, que entrou en servizo en 2014 tamén sae de Lannion.

Cidades irmandadas
  (País de Gales), Caerphilly
 , Günzburg
 , Viveiro

 Monumentos históricos 
 Igrexa Saint-Jean-du-Baly de Lannion, cunha torre de 1519 e a bóveda da nave restaurada en 2003
 Capela do colexio Saint-Joseph, construída de 1935 a 1938 por James Bouillé, Xavier de Langlais, Charles Kerambrun, Jules Charles Le Bozec… na filiación dos Seiz Breur
 Igrexa de Brélévenez, cunha escaleira de 142 banzos que leva ata a parte baixa da cidade
 Capela Saint Roch, séculos XV-XVI
 Convento das Ursulinas
 Mosteiro Sainte-Anne transformado parcialmente a finais de 2006 en mediateca
 As casas con vigas de madeira vista
 Castelo do Cruguil, século XV
 Castelo de Kérivon
 Pazo de Langonaval, século XV
 Pazo de Kerprigent

 Véxase tamén 

 Ligazóns externas 
 Sitio oficial